ज्यादातर लोग नहीं जानते कि रविवार की छुट्टी हमें क्यों मिली? ये छुट्टी किसने हमें दिलाई और इसके पीछे उस महान व्यक्ति का क्या उद्देश्य था? क्या है इसका इतिहास? जिस व्यक्ति की वजह से हमें छुट्टी हासिल हुई है, उस महापुरुष का नाम है ‘नारायण मेघाजी लोखंडे’। नारायण मेघाजी लोखंडे, जोतीराव फुलेजी के सत्यशोधक आंदोलन के कार्यकर्ता और कामगार नेता भी थे। अंग्रेजो के समय में हफ्ते के सातों दिन मजदूरों को काम करना पड़ता था। लोखंडेजी का ये मानना था कि हफ्ते में सात दिन हम अपने परिवार के लिए काम करते हैं, लेकिन जिस समाज की बदौलत हमें नौकरियाँ मिली हैं, उस समाज की समस्याओं के लिए हमें एक दिन छुट्टी मिलनी चाहिए। उन्होंने अंग्रेजों के सामने 1881 में इसका प्रस्ताव रखा। लेकिन अंग्रेजों ने ये प्रस्ताव ठुकरा दिया। इसलिए नारायण मेघाजी लोखंडेजी को इस छुट्टी के लिए 1881 में आंदोलन करना पड़ा। ये आंदोलन लगभग 8 वर्ष तक चला। आखिरकार 1889 में अंग्रेजो को रविवार की छुट्टी को मानना पड़ा। अगर हमें आज इसकी जानकारी होती और हम समाज का काम ईमानदारी से करते तो समाज में भुखमरी, बेरोजगारी, गरीबी, लाचारी ये समस्या नहीं होती। साथियों, इस रविवार की छुट्टी पर हमारा हक नहीं है, इस पर ‘समाज’ का हक है। अतः आज से ही रविवार के दिन को हम ‘आराम डे’ नहीं, बल्कि ‘मिशन डे’ मनायेंगे और समाज की सेवा में लगाएंगे।